সেভেরাস স্নেপ
সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
কুইডিচ থ্রু দি এজেস
২০০১ সালে রাউলিং "কুইডিচ থ্রু দি এজেস" ও "ফ্যান্টাস্টিক বিস্টস অ্যান্ড হোয়্যার টু ফাইন্ড দেম" নামে "হ্যারি পটার সিরিজের" দু’টি সহায়ক বই লিখেন। বই দু’টির স্বত্ব হতে প্রাপ্ত সমুদয় অর্থ লাইভ এইডের শাখা ও ব্রিটিশ দাতব্য সংস্থা কমিক রিলিফের কাছে যায়। ২০০৮ সালের জুলাই মাস পর্যন্ত বই দু’টি মিলিতভাবে কমিক রিলিফের জন্য ৩০ মিলিয়ন ইউএস ডলারেরও বেশি আয় করে। তখন থেকেই হার্ডকভারেও বইটি ছাপা হয়।"হ্যারি পটারের" কাল্পনিক জগতে "কুইডিচ থ্রু দি এজেস" কেনিলওয়ার্থি হুইস্প নামক একজন বিখ্যাত কুইডিচ বিশেষজ্ঞের লেখা একটি বই।